stanford-oval/wikipedia huggingface dataset:
Oppositioblokki
Menestys vaaleissa

Oppositioblokki-puolueen juridisena pohjana on huhtikuussa 2010 rekisteröity nimellä "Vetävä voima" (ukr. Ведуча сила) puolueryhmä. Tämä puolue ei osallistunut edellisiin, Alueiden puolueelle menestyksekkäisiin vuoden 2012 parlamenttivaaleihin. Koska Alueiden puolue päätti osin sisäisen kiistelyn takia vetäytyä osallistumisesta vuoden 2014 vaaleihin ja kampanjan johtajaksi ajateltu oligarkkiliikemies Serhi Tihipko lähti kisaan omalla Vahva Ukraina-listallaan, syyskuussa 2014 Vetävä voima -puolue organisoitiin ja nimettiin uudelleen. Tarkoituksena oli koota kuusi pienempää oppositioryhmää yhden ryhmän alle. Oppositioblokki on sosiaali-liberaalinen ja venäjämyönteinen.
Lokakuun 26. päivän 2014 parlamenttivaaleissa tämä venäläismyönteistä politiikkaa edustanut puolue keskitti kampanjaansa paljolti itäiseen ja eteläiseen Ukrainaan, jossa puolueen edeltäjä, Alueiden puolue oli aiemmin menestynyt. Puolue haluaisi etsiä rauhanomaista ratkaisua Donbassin kriisiin ja lopettaa "antiterroristisen operaation" (ATO) eli sotilaallisen Itä-Ukrainan kriisin ratkaisutavan.
Kun äänistä oli laskettu 99,92 prosenttia, Ukrainan keskusvaalilautakunnan mukaan puolueen kannatus oli 9,42 prosenttia (1 483 323 ääntä) ja se oli yksi valtakunnallisen 5 prosentin äänikynnykseen ylittäneistä kuudesta puolueesta.  Tulosennusteen mukaan puolue oli saamassa parlamenttiin 27 paikkaa valtakunnallisen vaalilistansa saamien äänien pohjalta ja 2 kansanedustajaa vaalipiirikohtaisen menestyksen perustella. Paikkoja olisi siis yhteensä 29. On huomattava, että tässä vaiheessa 27 kansanedustajapaikkaa 450:stä jätettiin toistaiseksi täyttämättä Venäjän miehityksen (Krimin autonominen tasavalta, Sevastopol, 12 paikkaa) ja Itä-Ukrainan separatistitoiminnan (Donbassin sota; 15 paikkaa näistä vaalipiireistä).
Oppositioblokin kannatus (% annetuista äänistä) Ukrainan eri alueilla lokakuun 2014 ylimääräisissä parlamenttivaaleissa.
Oravajärvi (Kouvola)

| Oravajärvi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°09′27″N, 26°17′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karijärven valuma-alue (14.94)
Laskuoja:  oja Karijärveen 
Järvinumero:  14.943.1.012
Mittaustietoja
Pinnankorkeus:  78,8 m  
Pituus:  320 m  
Leveys:  90 m  
Rantaviiva:  0,775 km  
Pinta-ala:  1,864 ha  
Saaria:  ei saaria 
 fiOravajärvi 
Oravajärvi  on Kymenlaaksossa Kouvolassa  Uimilan lähellä sijaitseva järvi.
Maantietoa

Järvi on 320 metriä pitkä, 90 metriä leveä, ja sen pinta-ala on 1,9 hehtaaria. Järvellä ei ole kartan mukaan saaria.  Sen rantaviivan pituus on 800 metriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Karijärven valuma-alueella (14.94), jonka Karijärven alueeseen (14.943) se kuuluu. Järven vedenpinnan korkeus on 78,8 metriä mpy.
Oliver Sykes

| Oliver Sykes |
| --- | --- |
 Sykes esiintymässä vuonna 2019.
Henkilötiedot
Syntynyt: 20. marraskuuta 1986 (ikä 37) Ashford, Englanti
Kansalaisuus:   Englanti
Ammatti:  muusikko, lauluntekijä
Muusikko
Laulukielet:  englanti
Aktiivisena:  2000–
Tyylilajit:  alternative rock, alternative metal, rock, pop rock, nu metal, metalcore
Soittimet:  laulu
Yhtyeet:  Bring Me The Horizon (2004–)
Levy-yhtiöt:  RCA Records ja Visible Noise 
Aiheesta muualla
www.bringmethehorizon.co.uk
  [ Muokkaa Wikidatassa ] [ ohje ]  
Oliver Scott Sykes (tunnetaan myös nimellä Oli Sykes, s. 20. marraskuuta 1986 Ashford, Englanti) on englantilaisen rockyhtye Bring Me the Horizonin laulaja ja vaatemerkki Drop Dead Clothingin perustaja.
Lapsuus ja nuoruus

Oliver Sykes syntyi 20. marraskuuta 1986 Ashfordissa Englannissa Ian ja Carol Sykesille. Hänen perheensä lähti Australiaan Oliverin ollessa pikkulapsi, ja he muuttivat Perthin ja Adelaiden välillä useita kertoja vanhempien töiden takia. Oliverin ollessa kahdeksanvuotias perhe muutti takaisin Englantiin asettuen Sheffieldiin. Hän kävi nuorena Stocksbridge High Schoolia, jossa hän piti erityisesti taideaineista. Hän oli kuvataiteessa erittäin lahjakas, ja samalla hänen kiinnostuksensa musiikin tekemiseen heräsi.
Ura > Alkuajat

Vuoden 2003 aikana Sykes alkoi tavoitella musiikista ammattiaan. Aluksi Sykes julkaisi kokeellista EDM- ja hip hop vaikutteista musiikkia, mutta myöhemmin hän alkoi keskittyä pelkkään metallimusiikkiin ja perusti Bring Me The Horizonin Lee Malian, Matt Nichollsin ja Matt Keanin kanssa.
Ura > Bring Me The Horizon (2004–)

Bring Me The Horizonin ensimmäinen demo Bedroom Sessions näki päivänvalon vuonna 2004, ja sen saatua hyvää palautetta yhtye julkaisi vielä samana vuonna EP:n This is What The Edge of Your Seat Was Made For. Myöhemmin vuonna 2006 yhtye julkaisi ensimmäisen albuminsa Count Your Blessingsin. Heidän toinen albuminsa Suicide Season julkaistiin vuonna 2008. Yhtye alkoi kasvaa räjähdysmäisesti, ja vuonna 2010 julkaistu kolmas albumi There Is a Hell, Believe Me I've Seen It. There Is a Heaven, Let's Keep It a Secret nosti heidät metallimaailman pinnalle. Yhtyeen neljäs albumi Sempiternal julkaistiin vuonna 2013, ja viides albumi That's The Spirit vuonna 2015, jonka myötä yhtye hylkäsi lähes kokonaan metalcore-identiteettinsä ja teki albumista hyvin rock-painotteisen. Kuudes albumi amo julkaistiin vuonna 2019, sisältäen rockmusiikin lisäksi elementtejä hip-hopista, trapista ja elektronisesta tanssimusiikista.
Ura > Drop Dead Clothing

Sykes perusti vuonna 2005 oman vaatemerkin Drop Dead Clothing, joka on tullut tunnetuksi osaltaan Bring Me The Horizonin menestyksen ansiosta. Vaatemerkki on julkaissut useita yhteistyömallistoja muun muassa Segan, Jurassic Parkin ja Game of Thronesin kanssa. Drop Deadilla on verkkokauppa ja liikkeet Lontoossa ja Sheffieldissä.
Diskografia

Count Your Blessings (2006)
Suicide Season (2008)
There Is a Hell, Believe Me, I’ve Seen It. There Is a Heaven, Let’s Keep It a Secret. (2010)
Sempiternal (2013)
That's The Spirit (2015)
amo (2019)
POST HUMAN: SURVIVAL HORROR (2020)
Post Human: Nex Gen (2024)
Aiheesta muualla

Kuvia tai muita tiedostoja aiheesta Oliver Sykes Wikimedia Commonsissa
Jade Rose

Jade Rose (s. 12. helmikuuta 2003 Markham, Ontario, Kanada) on kanadalainen jalkapalloilija. Hän edustaa Kanadan naisten jalkapallomaajoukkuetta. Hänen pelipaikkansa on puolustaja.
Rose edusti Kanadaa alle 20-vuotiaiden naisten maailmanmestaruuskilpailuissa Costa Ricassa vuonna 2022.
Jacques Ledoyen

Jacques Ledoyen (3. huhtikuuta 1760 Rochefort-sur-Loire, Maine-et-Loire, Ranska – 5. tammikuuta 1794 Angers, Maine-et-Loire, Ranska) oli pappi Ranskan Angersin hiippakunnasta ja marttyyri Ranskan vallankumouksen vainoissa. Paavi Johannes Paavali II julisti hänet kunnianarvoisaksi 9. kesäkuuta 1983 ja autuaaksi 19. helmikuuta 1984, ja hänen muistopäiväänsä vietetään 2. tammikuuta yhtenä Anjoun marttyreistä tai 5. tammikuuta.
Jaime Mota de Farias

Jaime Mota de Farias (12. marraskuuta 1925 São Bento do Una – 12. huhtikuuta 2021) oli brasilialainen roomalaiskatolinen piispa. Hänet vihittiin papiksi 25. elokuuta 1957 ja nimitettiin Nazarén hiippakunnan vihkipiispaksi sekä Ausuccuran titulaaripiispaksi 14. heinäkuuta 1982. Piispaksi vihkiminen seurasi 11. syyskuuta. Pääkonsekraattorina toimi Tiago Postma, jota avustivat Acácio Rodrigues Alves ja José Palmeira Lessa.
Mota de Farias sai 7. marraskuuta 1986 nimityksen Alagoinhasin piispaksi, jona hän toimi, kunnes jäi eläkkeelle 24. huhtikuuta 2002.
Jaime Luiz Coelho

Jaime Luiz Coelho (26. heinäkuuta 1916 Franca – 5. elokuuta 2013) oli brasilialainen roomalaiskatolinen arkkipiispa. Hän sai pappisvihkimyksensä 7. joulukuuta 1941, ja piispaksi hänet vihittiin 20. tammikuuta 1957 arkkipiispa Armando Lombardin toimiessa pääkonsekraattorina. Hän oli 3. joulukuuta 1956 saanut nimityksen Maringán piispaksi. Vuonna 1979 Maringán hiippakunta yleni arkkihiippakunnaksi ja Coelho siten arkkipiispaksi, jona hän toimi, kunnes jäi eläkkeelle 7. toukokuuta 1997.
Coelho osallistui Vatikaanin toiseen kirkolliskokoukseen.
Jaime Maussan

José Jaime Maussan Flota (s. 1953 México, Meksiko) on meksikolainen toimittaja ja Meksikon johtava ufologi.
Hän on saanut useita palkintoja elokuvistaan sekä radio- ja televisio-ohjelmistaan.
Vuonna 2015 hän väitti löytäneensä muumioituneen alienin Perusta, mutta tutkimukset paljastivat sen olevan ihmislapsen muumio.
Jaime Magalhães

Jaime Fernandes Magalhães (s. 10. heinäkuuta 1962 Porto) on portugalilainen jalkapalloilija, pelipaikaltaan useimmiten oikealla laidalla pelannut keskikenttäpelaaja. Hän edusti kausina 1980–1995 kotikaupunkinsa suurseuraa FC Portoa ja lopetti uransa kaudella 1995–1996 Leçan joukkueessa. Magalhães voitti Euroopan cupin vuonna 1987 sekä sen jatkoksi UEFA Super Cupin ja Intercontinental Cupin. Hän voitti Portugalin liigamestaruuden seitsemän kertaa ja Portugalin cupin neljä kertaa.
Magalhães pelasi Portugalin maajoukkueessa 20 maaottelua vuosina 1981–1993. Maaleja hän ei maaotteluissaan tehnyt. MM-kilpailuissa 1986 hän tuli toisessa alkulohko-ottelussa 72. minuutilla kentälle António Andrén tilalle ja pelasi kolmannessa alkulohko-ottelussa täydet minuutit. Portugali ei selviytynyt alkulohkostaan jatkoon.
Jaime Lusinchi

| Jaime Lusinchi |
| --- | --- |

Venezuelan presidentti
 1984–1989  
Edeltäjä:  Luis Herrera Campins
Seuraaja:  Carlos Andrés Pérez
Henkilötiedot
Syntynyt: 27. toukokuuta 1924 Clarines, Anzoátegui, Venezuela
Kuollut: 21. toukokuuta 2014 (89 vuotta) Caracas, Venezuela
Ammatti:  lastenlääkäri
Puoliso:  Gladys Castillo Blanca Ibañez
Tiedot
Puolue:  Acción Democrática
 Nimikirjoitus
Jaime Ramón Lusinchi  (27. toukokuuta 1924 – 21. toukokuuta 2014) oli venezuelalainen poliitikko, joka toimi maansa presidenttinä 1984-1989. Kun Lusinchi nousi valtaan, hänen odotettiin pelastavan maansa talouskriisistä. Lusinchin ura romuttui kuitenkin hänen yksityiselämänsä koukeroihin.
Lusinchi nimitti rakastajattarensa yksityissihteerikseen ja antoi tälle huomattavaa valtaa valtionhallinnossa.
Jacques Lataste

| Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Mitalit> Maa:   Ranska.Miesten miekkailu. Olympialaiset  | Maa:   Ranska> Miesten miekkailu. |
| --- | --- | --- | --- |
|  Kultaa | Lontoo 1948 | Floretti, joukkuekilpailu |  |
|  Kultaa | Helsinki 1952 | Floretti, joukkuekilpailu |  |
|  Hopeaa | Melbourne 1956 | Floretti, joukkuekilpailu |  |
| MM-kilpailut  | MM-kilpailut  | MM-kilpailut  |  |
|  Kultaa | Tukholma 1951 | Floretti, joukkuekilpailu |  |
|  Kultaa | Bryssel 1953 | Floretti, joukkuekilpailu |  |
|  Hopeaa | Kairo 1949 | Floretti, joukkuekilpailu |  |
|  Hopeaa | Monte Carlo 1950 | Floretti, joukkuekilpailu |  |
|  Pronssia | Monte Carlo 1950 | Floretti |  |
|  Pronssia | Rooma 1955 | Floretti |  |
Jacques Lataste (7. kesäkuuta 1922 La Grand-Combe – 10. marraskuuta 2011) oli ranskalainen miekkailija ja olympiavoittaja.
Lataste voitti floretin joukkuekilpailussa vuosina 1948–1953 kaksi olympia- ja MM-kultaa sekä kaksi MM-kisojen hopeamitalia. Hän sai lajista lisäksi olympiahopeaa vuonna 1956. Lataste oli floretin henkilökohtaisessa kilpailussa pronssilla vuosien 1950 ja 1955 MM-kilpailuissa, ja vuoden 1952 olympialaisissa hän sijoittui lajissa neljänneksi.
Oleminen ja aika

| Oleminen ja aika> Sein und Zeit |
| --- | --- |
 Suomennoksen kansi
Alkuperäisteos
Kirjailija:  Martin Heidegger
Kieli:  saksa
Genre:  filosofia
Kustantaja:  Max Niemeyer Verlag
Julkaistu:  1927
Suomennos
Suomentaja:  Reijo Kupiainen
Kansitaiteilija:  Petri Latvala
Kustantaja:  Vastapaino
Julkaistu:  2000
Ulkoasu:  sidottu
Sivumäärä:  523
ISBN:  951-768-054-6
Löydä lisää kirjojaKirjallisuuden teemasivulta
Oleminen ja aika (saks. Sein und Zeit) on saksalaisen filosofin Martin Heideggerin pääteos vuodelta 1927. Suomeksi sen julkaisi Vastapaino vuonna 2000. Yksi kirjan pääteemoista on saksankielinen termi Dasein, joka käännetään suomeksi usein täälläoloksi. Kirja kuuluu 1900-luvun filosofian keskeisiin teoksiin, ja se on omistettu Edmund Husserlille.
Vastaanotto

Filosofian analyyttisen linjan edustajille Heideggerin tuotanto on ollut teologisperäistä ”kielimystiikkaa” ja näennäisongelmia. Kognitiotieteilijä Piero Scaruffin mukaan Heideggerin kirjoitukset ovat hölynpölyä, joka ei tarkoita mitään. Heideggerin ajatukset tietoisuuden kaltaisista asioista ovat epätieteellisiä, epäselviä ja naiiveja. Oleminen ja aika edustaa Scaruffin mukaan kaikkea, mikä antaa filosofialle huonon maineen.
Günter Grass parodioi Heideggerin kieltä vuden 1963 romaanissaan Koiranvuosia, jossa natsi-Saksan sotilaat puhuvat heideggerilaisin käsittein.
Kirjallisuutta

Kakkori, Leena: Martin Heideggerin olemisen kysyminen. Tampere: Tampere University Press, 2009. (PDF)
Aiheesta muualla

Julkunen, Pertti: Das man ja diana-vainaa: ”nyt on lupa itkeä”. Niin & näin 2/2000, 20–26. (PDF).
Niemi-Pynttäri, Risto: Kuinka ”Dasein” kääntyy? Niin & näin 2/2000, 12–13. (PDF)
Toikka, Pekka: Ontologia, käytäntö, etiikka. Niin & näin 2/2000, 5–11. (PDF)
Toikka, Pekka: ”Täälläolon onttisuudesta” – kääntäjien ongelmia. Niin & näin 2/2000, 14–16. (PDF)
Wahlstedt, Pekka: Eksistenssifilosofian peruskirja. Tieteessä tapahtuu 2/2001. (PDF)
Varto, Juha: Ihminen ja eläminen. Niin & näin 2/2000, s. 17. (PDF)
Vähämäki, Jussi: Olemisen ja ajan ajankohtaisuus. Niin & näin 2/2000, s. 18. (PDF)
Isthmía

| Isthmía Ισθμία |
| --- | --- |
 Isthmía
 Koordinaatit: 37°55′07″N, 23°00′31″E 
Valtio:  Kreikka
Hajautetun hallinnon alue:  Peloponnesos,Länsi-Kreikka jaJooniansaaret
Alue:  Peloponnesos
Alueyksikkö:  Korinthia
Kunta:  Loutráki-Perachóra-Ágioi Theódoroi
Hallinto:  
 – Asutustyyppi:  kylä
 – Kallikrates-koodi:  4203010201
Väkiluku (2011):  1 134
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Isthmía (kreik. Ισθμία) on Kreikan kylä, joka sijaitsee Korintin kannaksella. Se kuuluu hallinnollisesti Loutráki-Perachóra-Ágioi Theódoroin kuntaan, Korinthian alueyksikköön ja Peloponnesoksen alueeseen. Aiemmin kylä kuului Loutráki-Perachóran kuntaan ja vuodesta 2011 lähtien Loutráki-Perachóra-Ágioi Theódoroin kunnan Loutráki-Perachóran kunnallisyksikköön. Kylän väkiluku on 1 134 (vuonna 2011).
Isthmían kylä sijaitsee Korintin kannaksen itäosassa Saroninlahden rannalla, Korintin kanavan itäpäässä. Kylä on perinyt nimensä antiikin aikaisesta Isthmian pyhäkköalueesta. Nimi viittaa kannakseen (isthmós). Antiikin Isthmia tunnetaan Isthmian kisoista. Sen arkeologinen alue sijaitsee noin kilometrin nykyisestä kylästä länteen. Alueella on muun muassa Poseidonin temppelin, stadionin ja teatterin rauniot.
Isthmía muodostaa myös laajemman kyläyhdyskunnan (Δημοτική Κοινότητα Ισθμίας, Dimotikí Koinótita Isthmías), johon kuuluvat varsinaisen Isthmían kylän lisäksi Ágios Charálampos, Kávos, Kyrás Vrýsi, Palaió Kalamáki ja Parádeisos. Koko yhdyskunnan väkiluku on 2 760.
Aiheesta muualla

Kuvia tai muita tiedostoja aiheesta Isthmía Wikimedia Commonsissa
Jalka (täsmennyssivu)

Jalka voi tarkoittaa seuraavia:
jalka, ruumiinosa
jalka, pituuden mittayksikkö
runojalka, runosäkeen perusosa metrisessä runoudessa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Jalka”, voi hakea sivunnimihaulla, laajalla sivunnimihaulla tai tekstihaulla.
Jade Liqueurs

Jade Liqueurs on alkoholijuomien valmistaja, joka on erikoistunut autenttisten absinttimerkkien rekonstruointiin.selvennä Sen tuotteita ovat muun muassa absintit Jade Nouvelle-Orlèans, Jade Verte Suisse, Jade Edouard ja PF1901.
PF1901 viittaa Pernod Fils -yhtiöön, joka oli 1900-luvun alun suurin absintin tuottaja. Suuri tulipalo 11. elokuuta 1901 miltei tuhosi Pernod Filsin tuotantolaitokset Pontarlierissa.[lähde? ]
Yrityksen perusti T.A. Breaux vuonna 2000. Yhtiö toimii Saumurissa Ranskassa.
Aiheesta muualla

Yhtiön kotisivut (englanniksi) (ranskaksi)
Ishtar Terra

Ishtar Terra, vuoristoinen mannerta muistuttava alue Venuksessa.
Ishtar Terra (Ishtarin maa) on toinen planeetta Venuksen suurista vuoristoisista ylänköalueista, eräänlainen "manner" Venuksessa, jossa ei ole varsinaisia mannerlaattoja. Pohjoisella pallonpuoliskolla sijaitsevan Ishtar Terran ala on Maan Australian ja Yhdysvaltain alan välillä. Alueen koordinaatit ovat pituus 300-60°, leveys 45-80°. Ishtar Terra nousee noin 3,5 kilometriä planeetan keskikorkeutta ylemmäs.
Ylänkö on nimetty mesopotamialaisen hedelmällisyyden ja sodan jumalattaren Ištarin mukaan. Siellä on Maxwell Montes, Venuksen korkeimmalle ulottuva laaja vuorijono, jonka vuoret nousevat jopa 10,7 kilometriä planeetan keskikorkeuden yläpuolelle ja 14 kilometriä planeetan alimman kohdan yläpuolelle.
Maxwell Montesin alueella näkyy suuri meteoriittikraatteri. Ishtar Terra on suurelta osin vuorten ympäröimä. Maxwell Montes on Ishtarin maan "itärannikolla", Akna Montes länsipuolella ja Freyja Montes pohjoisessa, ja Danu Montes osassa eteläpuolta. Akna Montes jatkuu länteen tessera-alueena, jossa on harjanteita ja laaksoja.
Ishtar Terran Maxwell Montesiin kuulumaton alue on soikea Lakshmi Planum, Lakshmin tasanko. Lakshmin tasangolla on kaksi valtavaa pyöreää entistä tulivuoren purkausaukkoa, josta alueen pinta on peräisin. Toinen on 420 km leveä Sacajawea Patera paikassa 64.5 P 337 I. Sen purkausaukon läpimitta on 120×215 km, ja syvyys 1,2 km.. Toinen on lännempänä sijaitseva pienempi Colette Patera.
Aiheesta muualla

IRSPS: Geologic evolution of Ishtar Terra Archive.org
Radio Science and Venus: Altimetry Map of Ishtar Terra
JPL/NASA – Wilcome to the Planets: Lakshmi Planum
funky science: A River Runs Through It ... Archive.org
Lakshmi Planum pdf-tiedostona englanniksi.
Jaettu levyjärjestelmä

Jaettu levyjärjestelmä on yleiskäsite ohjelmistoille, jotka jakavat tallennusmedian pinnan (lohkokohtaisen) tiedon tietokoneiden välillä.
Lohkokohtaisen levytiedon jakamista (engl. Shared-disk file system) käytetään Storage area network (SAN) palvelimissa.
Suorituskyky voi olla huomattavasti parempi kuin hajautetussa levyjärjestelmässä: ATLAS simulaatiossa pNFS saavutti 57-100 prosenttia paremman suorituskyvyn verrattuna NFSv4:ään.
Jaetun levyn järjestelmiä ovat:
CXFS, SGI
GFS, Red Hat (Global File System)
GPFS, IBM (IBM General Parallel File System)
OCFS, Oracle Corporation
pNFS, laajennus Network File System -standardiin
QFS, Sun Microsystems
VMFS, VMware
Järjestelmät voivat käyttää tiedon välitykseen protokollia kuten Fibre Channel, SCSI, iSCSI ja InfiniBand.
Käännös suomeksi
Patina (ainejärjestö)

| Patina (ainejärjestö) |
| --- | --- |
Perustettu:  1963
Ylioppilaskunta:  TREY
Puheenjohtaja:  Mikko Oosi (2023)
Haalareiden väri:  viininpunainen
Jäsenlehti:  Hile
Jäsenmäärä:  n. 200
Tampereen yliopiston historian opiskelijat – Patina ry on Tampereen yliopiston Yhteiskuntatieteiden tiedekunnan alainen historianopiskelijoiden ainejärjestö eli etujärjestö. Järjestö toimii Tampereen yliopiston historianopiskelijoiden edunvalvojana ja järjestää jäsenilleen opiskelijatapahtumia. Patina on osa Tampereen yliopiston yhteiskuntatieteiden tiedekunnan kattoainejärjestöä YTY Ry:tä sekä Historian Opiskelijain Liitto ry:tä eli HOL:ia.
Historia

Patina ry on perustettu vuonna 1963.
Kulttuuri

Patinan jäseniä kutsutaan "patinisteiksi". Patinan haalarit ovat viininpunaiset, ja Patinalla on useita omia haalarimerkkejä.[lähde? ]
Patina järjestää moninaisia tapahtumia kuten sitsejä, kahvitunteja ainejärjestötilassa ja beer pong -turnauksia. Patinan perinteikkäisiin tapahtumiin lukeutuu mm. maanantaivirvoke Telakassa, Tommyt, pikkujoulut ja erilaiset sitsit. Patinalla on oma sitsilaulukirjansa sitsejä varten, ja Patinan sitsien toinen konferenssi on yleensä poliittissävytteinen.[lähde? ]
Aiheesta muualla

Patina ry:n kotisivut
PW-5

PW-5 laskeutumassa Nummelan kentälle 1997.
Politechnika Warszawska PW-5 Smyk (Puolaksi: "Pieni ilkimys") on Puolalainen purjelentokone, joka kehitettiin Warsaw University of Technology:ssa. Se kehitettiin World Class-luokan kilpailuihin. Tarkoituksena oli saada aikaan halpa ja luotettava purjekone, joka laskisi purjelentoharrastuksen kustannuksia. Kone valittiin kilpailun perusteella ja sen suunnitteli puolalainen tehdas. Kone on myös valmistettu Puolassa.
Tekniset tiedot

| --- | --- |

Kärkiväli   : 13,44 m
Siipipinta-ala   : 10,16 m²
Pituus   : 6,22 m
Tyhjämassa: 185 kg
Suurin lentoonlähtömassa   : 300 kg
Suurin lentonopeus   : 220 km/h
Sakkausnopeus   : 62 km/h
Liitoluku    : 33
Suurimmat sallitut kiihtyvyydet    : +5,3 / -2,65 g
Aiheesta muualla

Kuvia tai muita tiedostoja aiheesta PW-5 Wikimedia Commonsissa
Aiheesta muualla > Yleiset

PW-5 World Class Sailplane
JC's Girls

JC's Girls (lyhyesti Jesus Christ's Girls, tunnetaan myös JC's Girls Girls Girls Ministry) on evankeliskristillinen naisten järjestö Yhdysvalloissa, jonka jäsenet evankelioivat seksiteollisuuden naistyöntekijöille. Organisaatio tukee naisten toivetta jättää teollisuus. Organisaatio auttaa myös sekä naisia että miehiä etsimään ylipääsyä pornoriippuvuudesta.
JC-virus

| JC-virus |
| --- | --- |

Virusten luokittelu
Ryhmä::  Ⅰ dsDNA-virukset
Laji::  JC polyomavirus
Infobox OKNimi-testi OK: 
JC-virus eli John Cunningham -virus on ihmistä tietyissä olosuhteissa infektoiva polyomavirus. Väestöstä noin puolet kantaa virusta. Virus ei kuitenkaan vaikuta perusterveeseen ihmiseen mitenkään[lähde? ].
Virusta löytyy huomattavia määriä jätevedestä, mikä on saanut jotkin tutkijat epäilemään, että tyypillinen infektoija on saastunut vesi.
JCB

JCB viittaa seuraaviin asioihin:
J. C. Bamford (JCB), työkoneiden valmistaja
Japan Credit Bureau, JCB-kortteja myöntävä luottoyhtiö
Journal of Cell Biology, Rockefeller-yliopiston julkaisu
Joint Cipher Bureau, Intian asevoimien signaalitiedusteluorganisaatio
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”JCB”, voi hakea sivunnimihaulla, laajalla sivunnimihaulla tai tekstihaulla.
Ornella Vanoni

Ornella Vanoni vuonna 2007
Ornella Vanoni (s. 22. syyskuuta 1934, Milano) on italialainen poplaulaja. Vanoni kävi koulua Sveitsissä, jonka jälkeen hän siirtyi showbisnekseen. Vuonna 1960 hän meni naimisiin impressaari Lucio Ardenzin kanssa ja kaksi vuotta myöhemmin he saivat pojan, Cristianon. Vuonna 1961 Vanoni äänitti ensimmäisen singlensä Ricoli-levy-yhtiölle. Vanoni esiintyi televisio-ohjelmassa Canzonissima, näytteli teatterissa ja lauloi musikaalissa Aldo Fabrizin ja Nino Manfredin kanssa. Kun Vanonin avioliitto päättyi vuonna 1965, hän omistautui laulamiseen ja äänitti huomattavan määrän menestyneitä kappaleita.
Diskografia

Ornella Vanoni 1 (1961)
Caldo (1965)
Ornella (1966)
Ornella Vanoni (1967)
Ai miei amici cantautori (1968)
Ai miei amici cantautori (1969)
Ah! L'amore l'amore quante cose fa fare l'amore (1971)
Rileggendo vecchie lettere d'amore (1971)
Un gioco senza età (1972)
Dettagli (1973)
Ornella Vanoni e altre storie (1973)
A un certo punto (1973)
La voglia di sognare (1974)
Quei giorni insieme a te (1974)
Uomo mio bambino mio (1975)
La voglia la pazzia l'incoscienza l'allegria (1976)
Più (1976)
Io dentro (1977)
Io dentro - io fuori (1977)
Vanoni (1978)
Oggi le canto così, vol.1 (1979)
Oggi le canto così, vol.2 (1980)
Ricetta di donna (1980)
Duemilatrecentouno parole (1981)
Oggi le canto così, vol.3 (1982)
Oggi le canto così, vol.4 (1982)
Uomini (1983)
Insieme (1985)
Ornella &... (1986)
O (1987)
Il giro del mio mondo (1989)
Quante storie (1990)
Stella nascente (1992)
Io sono come sono... (1995)
Sheherazade (1995)
Argilla (1997)
Adesso (1999)
E poi...la tua bocca da baciare (2001)
Un panino una birra e poi... (2001)
Sogni proibiti (2002)
Noi, le donne noi (2003)
Ti ricordi? No non mi ricordo (2004)
Più di me (2008) (duetto)
Più di te (2009) (duetto)
Filmografia

Romolo e Remo (1961)
Canzoni in bikini (1963)
Amori pericolosi (1964)
I viaggiatori della sera (1979)